turjo4nis/wikipedia-bn-dump-20250701 huggingface dataset:
লোটাকম্বল

লোটাকম্বল বিখ্যাত ভারতীয় বাঙালি সাহিত্যিক সঞ্জীব চট্টোপাধ্যায়ের একটি উপন্যাস। এই উপন্যাসটি দেশ পত্রিকায় ধারাবাহিক ভাবে প্রকাশিত হয়েছিল দুই পর্বে। পরবর্তী কালে আনন্দ পাবলিশার্স প্রাইভেট লিমিটেড থেকে এটি দুটি খণ্ডে শক্ত বাঁধাই বই হিসাবে প্রকাশিত হয়। লোটাকম্বল প্রথম খন্ড বই আকারে প্রকাশিত হয় ফেব্রুয়ারি ১৯৮৫ তে আর দ্বিতীয় খন্ড প্রকাশিত হয় জানুয়ারী ১৯৯২ এ । বই দুটির প্রচ্ছদ এঁকেছেন শিল্পী সুনীল শীল। আনন্দ পাবলিশার্স বইটির অখণ্ড সংস্করণ প্রকাশ করে ২০০৯ সালের জুনে।

আলোচনা 
এক ভেঙে যাওয়া যৌথ পরিবারের আদর্শবান আপাত কঠোর এক প্রৌঢ় পুরুষ আর তার একমাত্র মাতৃহারা যুবক সন্তান । দুই পুরুষের মূল্যবোধ আর দৃষ্টিভঙ্গির অমিলের ভিতর আর এক পুরুষ তিনি বৃদ্ধ মাতামহ । আধ্যাত্মিকতার বাতিটি জ্বালিয়ে যিনি খুঁজে পেতে চান পরমপুরুষকে । 
লোটাকম্বল সাধারণ ভাবে একটি হাসির উপন্যাস হলেও এই উপন্যাস ভাল লাগার মূল কারণ হল এটি একটি মূল্যবোধের উপন্যাস । মানুষের অর্ন্তমনের আধ্যাত্মিক সঙ্কটের উপন্যাস ।

লোটাকম্বল প্রথম খন্ড 

লোটাকম্বল দ্বিতীয় খন্ড 

লোটাকম্বল অখন্ড

তথ্যসূত্র 

 লোটাকম্বল- সঞ্জীব চট্টোপাধ্যায়ের কালজয়ী উপন্যাস 
লোটাকম্বল

বাংলা ভাষার উপন্যাস
আনন্দ পাবলিশার্স প্রাইভেট লিমিটেডের বই
১৮৯৩

১৮৯৩ গ্রেগরীয় বর্ষপঞ্জির একটি সাধারণ বছর যা রবিবার দিয়ে শুরু হয়।

নামকরণ

ঘটনাবলী
 ১১ সেপ্টেম্বর - মার্কিন যুক্তরাষ্ট্রের শিকাগো শহরে প্রথম বিশ্ব মহা ধর্ম সম্মেলনে ভারতবর্ষের প্রতিনিধি হয়ে স্বামী বিবেকানন্দ তার ঐতিহাসিক বক্তৃতাটি দিয়েছিলেন। শুরু করেছিলেন এইভাবে - আমেরিকার ভাইবোনেরা। দর্শকবৃন্দ তার গুণমুগ্ধ হয়ে পড়েন।
 ফ্রান্স ও রাশিয়ার মধ্যে আঁতাত (entente) সামরিক রূপ পায়।

জন্ম 
 ১৪ অক্টোবর - লিলিয়ান গিশ, মার্কিন অভিনেত্রী, পরিচালক ও লেখিকা। (মৃ. ১৯৯৩)

মৃত্যু 

১৮৯৩
বিমল কর

বিমল কর (১৯ সেপ্টেম্বর ১৯২১ - ২৬ আগস্ট ২০০৩) একজন ভারতীয় বাঙালি লেখক। তিনি উত্তর ২৪ পরগণার টাকীতে জন্মগ্রহণ করেন। তার পিতার নাম জ্যোতিষচন্দ্র কর এবং মাতা নিশিবালা কর।

প্রারম্ভিক জীবন
বিমল কর জব্বলপুর, হাজারিবাগ, ধানবাদ, আসানসোল প্রভৃতি জায়গায় ছোটবেলা কাটিয়েছেন । তিনি বিদ্যাসাগর কলেজ থেকে বিএ পাস করেন । তারপর আসানসোল অ্যামিউনেশন প্রোডাকশন ডিপোয় এআরপি হিসাবে কর্মজীবনের শুরু হয়।

সাহিত্য
১৯৪৪ খ্রিষ্টাব্দে তার রচিত প্রথম ছোটগল্প অম্বিকানাথের মুক্তি প্রবর্তক পত্রিকায় প্রকাশিত হয় । ১৯৪৬ খ্রিষ্টাব্দে তিনি মণিলাল গঙ্গোপাধ্যায় সম্পাদিত পরাগ পত্রিকায় সহ সম্পাদকের কাজ পান । সহ সম্পাদক হিসাবে তিনি পশ্চিমবঙ্গ ও সত্যযুগ পত্রিকায় কাজ করেন । ১৯৫৪ খ্রিষ্টাব্দে তার রচিত প্রথম ছোটগল্প সংকলন বরফ সাহেবের মেয়ে প্রকাশিত হয় । সেই বছরেই দেশ পত্রিকার বিভাগীয় প্রধান হিসাবে যোগ দেন । এই পদে তিনি ১৯৮২ সাল অবধি ছিলেন। এছাড়া তিনি শিলাদিত্য এবং গল্পপত্র পত্রিকার সঙ্গেও যুক্ত ছিলেন।

ছোটদের জন্য তার রচিত একটি চরিত্র অবসরপ্রাপ্ত ম্যাজিসিয়ান কিঙ্কর কিশোর রায় বা কিকিরা । কিকিরার উপন্যাস পূজাবার্ষিকী আনন্দমেলায় প্রকাশিত হত।

তার রচিত বেশ কয়েকটি কাহিনীতে চলচ্চিত্র নির্মিত হয়েছে । যেমন বসন্ত বিলাপ, হ্রদ ( চলচ্চিত্র), বালিকা বধূ, (যেটি হিন্দিতেও নির্মিত হয়েছিল) যদুবংশ, ছুটি (এটি তৈরি হয়েছিল তার খড়কুটো উপন্যাসের উপর ভিত্তি করে)।

বিমল কর অসময় উপন্যাসের জন্য ১৯৭৫ খ্রিষ্টাব্দে সাহিত্য  অকাদেমি পুরস্কার পেয়েছিলেন । এছাড়া কলকাতা বিশ্ববিদ্যালয়ের শরৎচন্দ্র পুরস্কার, দিল্লি বিশ্ববিদ্যালয়ের নরসিংহ দাস পুরস্কার পান । তিনি দুবার আনন্দ পুরস্কার লাভ করেছিলেন । তিনি বহু ছোটগল্প এবং কিশোর উপন্যাসও লিখেছিলেন।

মৃত্যু
বিমল কর ৮২ বছর বয়েসে তার বিধাননগরের বাসভবনে মারা যান । তিনি মৃত্যুকালে স্ত্রী তিন মেয়ে এবং এক ছেলে রেখে গিয়েছেন।

গ্রন্থতালিকা

সিনেমা

আরও দেখুন 
 বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র 

আনন্দ পুরস্কার বিজয়ী
বাঙালি লেখক
বাঙালি ঔপন্যাসিক
বাঙালি ছোটগল্পকার
বাংলা ভাষায় সাহিত্য অকাদেমি পুরস্কার বিজয়ী
১৯২১-এ জন্ম
২০০৩-এ মৃত্যু
আসানসোলের ব্যক্তি
২০শ শতাব্দীর ভারতীয় ঔপন্যাসিক
কলকাতার লেখক
বাঙালি গোয়েন্দা কাহিনি লেখক
ভারতীয় শিশুসাহিত্যিক
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের ঔপন্যাসিক
পশ্চিমবঙ্গের লেখক
বাণী বসু

বাণী বসু (জন্ম ২৬ ফাল্গুন, ১৩৪৬ বঙ্গাব্দ/১১ই মার্চ, ১৯৩৯ খ্রীষ্টাব্দ) একজন বর্তমান ভারতীয় বাঙালি লেখিকা - উপন্যাস, প্রবন্ধ, কবিতা লেখেন, অনুবাদও করেন। একাধিক সাহিত্য পুরস্কার ও সম্মানে ভূষিতা বাণী বসু আশির দশক থেকেই সাড়া জাগানো জনপ্রিয়তার অধিকারিণী। তিনি বিজয় কৃষ্ণ গার্লস কলেজের ইংরেজি সাহিত্যের অধ্যাপিকা ছিলেন।

ইংরেজি সাহিত্যে স্নাতক (অনার্স) হবার পর কলকাতা বিশ্ববিদ্যালয়ে ইংরেজি সাহিত্যে এম.এ. করেন (১৯৬২)। শিক্ষাস্থল প্রথমে কলকাতার লেডি ব্র্যাবোর্ন কলেজ তার পরে স্কটিশ চার্চ কলেজ।

বাণী ছাত্রী জীবন থেকেই নানা প্রবন্ধ, অনুবাদ গল্প ও কবিতা রচনায় পারদর্শিতার নজির রাখেন। তার প্রথম গল্প আনন্দমেলা ও দেশ পত্রিকায় প্রকাশিত হয় ১৯৮১তে। প্রথম উপন্যাস জন্মভূমি মাতৃভূমি প্রকাশিত হয় শারদীয়া আনন্দলোকে ১৯৮৭তে। কিন্তু তার আগেই তার অনেক অনুবাদ প্রকাশিত ও আদৃত হয়েছে। তার উল্লেখ্য অনুবাদগুলি হলঃ শ্রী অরবিন্দের সনেটগুচ্ছ (শৃণ্বন্তু), সমারসেট মমের সেরা প্রেমের গল্প (১৯৮০, ১৯৮৪, প্রকাশক: রূপা) ও এইচ ডি লরেন্সের সেরা গল্প (১৯৮৭, প্রকাশক: রূপা)।

রচিত উপন্যাস 
 জন্মভূমি মাতৃভূমি
 মৈত্রেয় জাতক
 অন্তর্ঘাত
 কিনার থেকে কিনারে
 উত্তরসাধক
 পঞ্চম পুরুষ
 বাইরে
 দিদিমাসির জিন
 মেয়েলি আড্ডার হালচাল
 রাধানগর
 অমৃতা
 নূহর নৌকা
 সুরূপা কুরূপা
 কাক জ্যোৎস্না
 অল লেডিস ভ্রমণ
 একুশে পা
 ট্রেকার্স
 অশ্বযোনি
 ফেরো মন
 অষ্টম গর্ভ
 অষ্টম গর্ভ (দ্বিতীয়)
 খনামিহিরের ঢিপি 
 ক্ষত্তা
 কালিন্দী
 কৃষ্ণ
 পাঞ্চাল কন্যা কৃষ্ণা
 সুযোদন দূর্যোধন
 কৃষ্ণ বাসুদেব

পুরস্কার ও সম্মাননা 
 তারাশঙ্কর পুরস্কার: ১৯৯১
 আনন্দ পুরস্কার - (মৈত্রেয় জাতক): ১৯৯৭
 বঙ্কিম পুরস্কার: ১৯৯৯
 ভুবনমোহিনী দাসী স্বর্ণপদক (২০০৮), কলকাতা বিশ্ববিদ্যালয়
 সাহিত্য অকাদেমি পুরস্কার - (খনামিহিরের ঢিপি): ২০১০

আরও দেখুন 
 বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র
৩) বাণী বসুর সাহিত্য নিয়ে গবেষণা: "বাণী বসুর কথাসাহিত্যে পুরাণ প্রসঙ্গ"- গবেষক: গৌতম বর্মণ, বাংলা বিভাগ, বিদ‍্যাসাগর বিশ্ববিদ্যালয়।

https://bn.wikipedia.org/s/pid7

বহিঃসংযোগ
বাণী বসুর উপন্যাস সম্পর্কে মীনাক্ষী মুখার্জীর প্রবন্ধ

বাঙালি লেখক
বাঙালি ঔপন্যাসিক
বাংলা ভাষায় সাহিত্য অকাদেমি পুরস্কার বিজয়ী
১৯৩৯-এ জন্ম
জীবিত ব্যক্তি
ভারতীয় হিন্দু
স্কটিশ চার্চ কলেজের প্রাক্তন শিক্ষার্থী
২০শ শতাব্দীর ভারতীয় লেখিকা
২০শ শতাব্দীর ভারতীয় ঔপন্যাসিক
২০শ শতাব্দীর বাঙালি
২১শ শতাব্দীর বাঙালি
কলকাতা বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের শিক্ষক
ভারতীয় নারী ঔপন্যাসিক
আনন্দ পুরস্কার বিজয়ী
প্রণয়ধর্মী কল্পকাহিনী লেখিকা
কলকাতার লেখক
পশ্চিমবঙ্গের লেখিকা
পশ্চিমবঙ্গের ঔপন্যাসিক
লেডি ব্র্যাবোর্ন কলেজের প্রাক্তন শিক্ষার্থী
সন্দীপন চট্টোপাধ্যায়

সন্দীপন চট্টোপাধ্যায় (২৫ অক্টোবর ১৯৩৩ - ১২ ডিসেম্বর ২০০৫) ছিলেন একজন ভারতীয় বাঙালি সাহিত্যিক। বিগত বিশ শতকের পাঁচের দশকের অন্যতম গদ্যকার যিনি বিষয় নির্বাচনে ও আঙ্গিকের প্রয়োগে স্বতন্ত্র  ছিলেন।  তিনি বাংলা সাহিত্যের 'আভাঁ গার্দ' লেখকগোষ্ঠীর অন্যতম। তার উল্লেখযোগ্য রচনাগুলি হল ক্রীতদাস ক্রীতদাসী (১৯৬১), সমবেত প্রতিদ্বন্দ্বী ও অন্যান্য গল্প (১৯৬৯), এখন আমার কোনো অসুখ নেই (১৯৭৭), হিরোশিমা মাই লাভ (১৯৮৯), কলকাতার দিনরাত্রি (১৯৯৬) ইত্যাদি। তিনি বঙ্কিম পুরস্কার ও সাহিত্য অকাদেমি পুরস্কার পেয়েছিলেন।

লেখালেখি 
সন্দীপন চট্টোপাধ্যায়ের প্রথম গল্প-গ্রন্থ ক্রীতদাস ক্রীতদাসী ১৯৬১ খ্রিস্টাব্দে প্রকাশিত হয়। তার প্রথম উপন্যাস - একক প্রদর্শনী প্রকাশিত হয় দশ বৎসর পর লেখালেখির জগতে তিনি গল্প লিখেছেন ৭০টি, উপন্যাস ২১টি, এছাড়াও লিখেছেন অসংখ্য নিবন্ধ। একই সঙ্গে লিখেছেন ডায়েরি, যা তার মৃত্যুর পর প্রকাশিত হয়। তার রচনায় বিজ্ঞাপনের ভাষা, মান্যভাষা, ইতরামি ও রকের ভাষা কোনটাই তার কাছে ব্রাত্য ছিল না।

উপন্যাস সমূহ

ছোটগল্প সংকলন
ক্রীতদাস-ক্রীতদাসী 
সমবেত প্রতিদ্বন্দ্ধী ও অন্যান্য
হ্যাঁ প্রিয়তমা
এক যে ছিল দেয়াল
সোনালী ডানার ঈগল

পুরস্কার ও সম্মাননা 
সন্দীপন চট্টোপাধ্যায় যে পুরস্কারগুলি পেয়েছেন, সেগুলি হল:
 ১৯৯৫ - বঙ্কিম পুরস্কার
 ২০০২ - সাহিত্য অকাদেমি পুরস্কার (আমি ও বনবিহারী বইখানির জন্য)
তিনি কলকাতা বিশ্ববিদ্যালয়ের বাংলা সাহিত্যের পুরস্কার জগত্তারিণী স্বর্ণপদকও লাভ করেছিলেন।

আরও দেখুন 
 বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র 

ভারতীয় সাহিত্যিক
বাংলা ভাষায় সাহিত্য অকাদেমি পুরস্কার বিজয়ী
বাঙালি সাহিত্যিক
১৯৩৩-এ জন্ম
২০০৫-এ মৃত্যু
বাঙালি লেখক
কলকাতার লেখক
বাংলা ভাষার লেখক
কলকাতা বিশ্ববিদ্যালয়ের প্রাক্তন শিক্ষার্থী
হাংরি প্রজন্ম
পশ্চিমবঙ্গের কবি
সুচিত্রা ভট্টাচার্য

সুচিত্রা ভট্টাচার্য (১০ই জানুয়ারি, ১৯৫০- ১২ই মে, ২০১৫) একজন ভারতীয় বাঙালি সাহিত্যিক ছিলেন।

সংক্ষিপ্ত জীবনী 
সুচিত্রা ভট্টাচার্য ১৯৫০ খ্রিষ্টাব্দের ১০ই জানুয়ারি ভারতের বিহারের ভাগলপুরে মামারবাড়িতে জন্মগ্রহণ করেন। যদিও তার পিত্রালয় ছিল মুর্শিদাবাদ জেলার বহরমপুর শহরে, তবে কলকাতা শহরে তার স্কুল ও কলেজ জীবন কাটে। তিনি কলকাতা শহরের যোগমায়া দেবী কলেজ থেকে স্নাতক হন।কলকাতা বিশ্ববিদ্যালয়ে শিক্ষালাভের সময় তিনি বিবাহসূত্রে আবদ্ধ হন। বিভিন্ন স্থানে চাকরি করার পর তিনি সরকারী চাকরিতে যোগদান করেন। লেখিকা হিসেবে সম্পূ্র্ণ রূপে সময় দেওয়ার জন্য তিনি ২০০৪ খ্রিষ্টাব্দে তার চাকরি থেকে ইস্তফা দেন। জীবনের শেষদিন পর্যন্ত তিনি দক্ষিণ কলকাতার ঢাকুরিয়া অঞ্চলের বাসিন্দা ছিলেন। ২০১৫ সালের ১২ই মে রাত ১০টা ৪৫ মিনিটে নিজ বাড়িতে হৃদরোগে আক্রান্ত হয়ে সুচিত্রা ভট্টাচার্যের জীবনাবসান হয়।

রচনা 
তিনি বিংশ শতাব্দীর সত্তরের দশকের শেষের দিকে ছোট গল্প ও আশির দশকের মধ্যভাগ থেকে উপন্যাস রচনায় মনোনিবেশ করেন। সমকালীন সামাজিক ঘটনাগুলির ওপর ভিত্তি করে তার কাহিনীগুলি রচিত হয়। শহুরে মধ্যবিত্তদের ব্যক্তিগত সম্পর্কের টানাপোড়েন, বর্তমান যুগের পরিবর্তনশীল নীতিবোধ, বিশ্বায়নের প্রেক্ষাপটে নৈতিক অবক্ষয়, নারীদের দুঃখ-যন্ত্রণা তার রচনাগুলির মূল উপজীব্য ছিল। তিনি বাংলা সাহত্যে মিতিন মাসি নামক মহিলা গোয়েন্দা চরিত্রের স্রষ্টা, এবং এই সিরিজে তিনি অনেকগুলি কিশোর উপন্যাস রচনা করেন। প্রায় সাড়ে তিন দশক ধরে তিনি বহু ছোট গল্প ছাড়াও চব্বিশটি উপন্যাস রচনা করেছেন। দহন নামক তার একটি বিখ্যাত উপন্যাসের ওপর ভিত্তি করে চলচ্চিত্র নির্মাতা ঋতুপর্ণ ঘোষ ১৯৯৭ খ্রিষ্টাব্দে একই নামে একটি চলচ্চিত্র নির্মাণ করেন। সুচিত্রা ভট্টাচার্যের উল্লেখযোগ্য উপন্যাসগুলি হল-

 কাছের মানুষ 
 দহন 
 কাচের দেওয়াল
 হেমন্তের পাখি
 নীল ঘূর্ণি
 অলীক সুখ
 গভীর অসুখ 
 উড়ো মেঘ
 ছেঁড়া তার
 আলোছায়া
 অন্য বসন্ত
 পরবাস
 পালাবার পথ নেই
 আমি রাইকিশোরী
 রঙিন পৃথিবী
 জলছবি 
 যখন যুদ্ধ
 ভাঙ্গন কাল
 আয়নামহল
 মারণ বাতাস
 তৃষ্ণা মারা গেছে
 সহেলী

পুরস্কার 
 নঞ্জাগুডু থিরুমালাম্বা জাতীয় পুরস্কার, ব্যাঙ্গালোর (১৯৯৬)
 কথা পুরস্কার (১৯৯৭)
 ত্রিবৃত্ত পুরস্কার (১৯৯৮)
 সাহিত্যসেতু পুরস্কার (১৯৯৯)
 তারাশংকর পুরস্কার (২০০০)
 দ্বিজেন্দ্রলাল পুরস্কার (২০০১)
 শরৎ পুরস্কার (২০০২)
 ভুবনমোহিনী মেডেল (২০০৪)
 ভারত নির্মাণ পুরস্কার (২০০৪)
 সাহিত্য সেতু পুরস্কার (২০০৪)
 শৈলজানন্দ স্মৃতি পুরস্কার (২০০৪)
 মতি নন্দী স্মৃতি পুরস্কার (২০০৯)

তথ্যসূত্র

বাঙালি ঔপন্যাসিক
১৯৫০-এ জন্ম
২০১৫-এ মৃত্যু
২১শ শতাব্দীর ভারতীয় লেখিকা
ভারতীয় রহস্য লেখক
২০শ শতাব্দীর ভারতীয় লেখিকা
২০শ শতাব্দীর ভারতীয় ঔপন্যাসিক
২১শ শতাব্দীর ভারতীয় ঔপন্যাসিক
বাঙালি গোয়েন্দা কাহিনি লেখক
বাঙালি লেখক
ভারতীয় নারীবাদী লেখক
ভারতীয় নারী ঔপন্যাসিক
ভাগলপুরের ব্যক্তি
যোগমায়া দেবী কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
২১শ শতাব্দীর ভারতীয় লেখক
কলকাতার লেখক
বিহারের লেখিকা
বিমল মিত্র (লেখক)

বিমল মিত্র (১৮ মার্চ ১৯১২ - ২ ডিসেম্বর ১৯৯১) একজন ভারতীয় বাঙালি লেখক। তিনি বাংলা ও হিন্দি উভয় ভাষায় সাহিত্য রচনা করেছেন। কর্মজীবনে তিনি রেলে চাকুরি করতেন। তার প্রথম উপন্যাস 'ছাই'। 'সাহেব বিবি গোলাম' উপন্যাস তার অন্যতম গ্রন্থ। এরপর রেলের চাকরি ছেড়ে পুরোপুরি সাহিত্যসৃষ্টিতে আত্মনিয়োগ করেন। তার অন্যান্য উপন্যাসের মধ্যে রয়েছে 'কড়ি দিয়ে কিনলাম', 'একক দশক শতক', 'চলো কলকাতা' 'পতি পরম গুরু' ইত্যাদি। প্রায় পাঁচশোটি গল্প ও শতাধিক উপন্যাসের লেখক বিমল মিত্র তার 'কড়ি দিয়ে কিনলাম' গ্রন্থের জন্য ১৯৬৪ সালে রবীন্দ্র পুরস্কারে ভূষিত হন্য। এছাড়াও বহু পুরস্কার ও সম্মান লাভ করেন। তার রচনা ভারতের বিভিন্ন চলচ্চিত্রে রূপায়িত হয়েছে। শ্রেষ্ঠ কাহিনীকার হিসাবে তিনি ফিল্ম ফেয়ার পুরস্কার লাভ করেন।

পুরস্কার ও পদক সমূহ
 কড়ি দিয়ে কিনলাম গ্রন্থের জন্য রবীন্দ্র পুরস্কার (১৯৬৪) পান।

উপন্যাস 
 চাই
 প্রিয় সাথী
 একক দশক শতক
 সাহেব বিবি গোলাম
 কড়ি দিয়ে কিনলাম
 বেগম মেরী বিশ্বাস
 চলো কলকাতা
 পতি পরম গুরু
 এই নরদেহ
 এরই নাম সংসার
 মালা দেওয়া নেওয়া
 তোমরা দুজনে মিলে
 গুলমোহর
 যা দেবী
 আসামী হাজির

গল্প/ উপন্যাস অবলম্বনে নির্মিত চলচ্চিত্র
 পতি পরম গুরু - ১৯৯১
 কড়ি দিয়ে কিনলাম- ১৯৮৯
 হাতে রইলো তিন - ১৯৭৭
 স্ত্রী  - ১৯৭২
 বানারশী - ১৯৬২
 যৌতুক - ১৯৫৮ (চিত্রনাট্যকার)
 সাহেব বিবি গোলাম - ১৯৫৬ ( বাংলা চলচ্চিত্র) 
 সাহিব বিবি অউর গুলাম - ১৯৬২ (হিন্দি চলচ্চিত্র)।

মৃত্যু 
বিমল মিত্র ১৯৯১ সালের ২রা ডিসেম্বর দক্ষিণ কোলকাতার নিজ বাড়ীতে মৃত্যুবরণ করেন।

তথ্যসূত্র 

বাঙালি ঔপন্যাসিক
বাঙালি লেখক
রবীন্দ্র পুরস্কার বিজয়ী
১৯১২-এ জন্ম
১৯৯১-এ মৃত্যু
নদিয়া জেলার ব্যক্তি
২০শ শতাব্দীর ভারতীয় ঔপন্যাসিক
বাংলা ভাষার লেখক
ভারতীয় পুরুষ ঔপন্যাসিক
ভারতীয় পুরুষ ছোটগল্পকার
পশ্চিমবঙ্গের ঔপন্যাসিক
কলকাতার লেখক
আশুতোষ মুখোপাধ্যায় (সাহিত্যিক)

আশুতোষ মুখোপাধ্যায় (জন্ম: ৭ সেপ্টেম্বর ১৯২০ — মৃত্যু: ৪ মে ১৯৮৯) একজন ভারতীয় বাঙালি লেখক।খ্যাতনামা ঔপন্যাসিক। তার সৃষ্ট বিখ্যাত বাঙালী কাল্পনিক চরিত্র পিনডিদা।

জন্ম ও শিক্ষাজীবন 
সাহিত্যিক আশুতোষ মুখোপাধ্যায়ের জন্ম অধুনা বাংলাদেশের ঢাকা জেলার বজ্রযোগিনীতে। পিতা স্কুল পরিদর্শক পরেশচন্দ্র মুখোপাধ্যায় মাতা তরুবালা। তার প্রথম জীবনের অনেকখানি কেটেছে উত্তরবঙ্গের নানাস্থানে। স্কু-কলেজের শিক্ষা হুগলিতে। হুগলির মহসিন কলেজ থেকে বি.কম.পাশ করেন।

কর্মজীবন 

তরুণ বয়সে ব্যক্তিগত উদ্যোগে এবং নিজ ব্যয়ে চলচ্চিত্র তৈরির কাজে ব্রতী হন। অসফল হয়ে গেঞ্জির ব্যবসায়ে নামেন। এরপর স্থায়ীভাবে 'ম্যানুস্ক্রিপ্ট' নামে এক প্রকাশনা সংস্থা গড়ে তোলেন। 'বসুমতী' ও 'যুগান্তর' পত্রিকায় বিচিত্র জীবিকায় মানুষদের নিয়ে লিখতে আরম্ভ করেন। 'বসুমতী'তে তার প্রথম গল্প 'নার্স মিত্র', পরে যা'দীপ জ্বেলে যাই' নামে চলচ্চিত্রায়ণ হয়েছিল। এই পত্রিকায় প্রথম উপন্যাস 'স্বাহা' - পরিবর্তিত নাম 'রূপের হাটে বিকিকিনি'। ১৯৫৩ খ্রিস্টাব্দে মমতা দেবীর সাথে বিবাহ বন্ধনে আবদ্ধ হন। ১৯৫৫ খ্রিস্টাব্দে 'যুগান্তর' পত্রিকায় যোগ দেন ও ক্রমে রবিবাসরীয় বিভাগের প্রধান হন। তিনি প্রায় দু-শোর মতো বই লিখেছেন। তার মধ্যে এক-শো কুড়ি-পঁচিশটি উপন্যাস। বিভিন্ন ভারতীয় ভাষায় তার অনেক বই অনূদিত হয়েছে। শিশু সাহিত্য জগতেও তিনি আদৃত এক লেখক।

গ্রন্থ তালিকা 
 পঞ্চতপা
 চলাচল
 কাল তুমি আলেয়া
 অন্য নাম জীবন
 অপরিচিতের মুখ
 আনন্দরূপ
 আবার আমি আসবো
 আরো একজন
 আশ্রয়
 একটি বিশ্বাসের জন্ম
 একাল ওকাল
 খনির নুতন মনি
 দিনকাল
 দুটি প্রতিক্ষার কারণে
 নগর পারে রূপনগর
 নিষিদ্ধ বই
 পিন্ডিদার গোপ্পো
 পিন্ডিদার পঞ্চবান
 পিন্ডিদার রিটায়ারমেন্ট
 পুরুশোত্তম
 বলাকার মন
 বাসকশয়ন
 মেঘের মিনার
 রূপেরহাটে বিকিকিনি
 লিডার বটে পিন্ডিদা
 শত রূপে দেখা
 সজনীর রাত পোহালো
 সবুজতরণ ছাড়িয়ে
 সিকেপিকেতিকে
 সোনার হরিণ নেই
 পরকপালে রাজা রানী

তথ্যসূত্র

বহিঃসংযোগ 

বাঙালি লেখক
১৯২০-এ জন্ম
১৯৮৯-এ মৃত্যু
২০শ শতাব্দীর ঔপন্যাসিক
বাংলাদেশী পুরুষ ঔপন্যাসিক
ভারতীয় সাহিত্যিক
কলকাতার লেখক
বাঙালি ঔপন্যাসিক
বাংলা ভাষার লেখক
হুগলী মহসিন কলেজের প্রাক্তন শিক্ষার্থী
ঢাকার লেখক
দিব্যেন্দু পালিত

দিব্যেন্দু পালিত (জন্ম: ৫ই মার্চ, ১৯৩৯ মৃত্যু: ৩ জানুয়ারি ২০১৯) একজন ভারতীয় বাঙালি লেখক। তিনি বিহারের ভাগলপুর শহরে জন্ম গ্রহণ করেন। সাহিত্যে এম.এ করেন। ১৯৫৫ থেকে উপন্যাস, গল্প, কবিতা প্রবন্ধ ইত্যাদি লিখছেন। বাংলা ও হিন্দি চলচ্চিত্র ,দূরদর্শন ও বেতারে রূপায়িত হয়েছে অনেকগুলি কাহিনী।

কর্মক্ষেত্র 
১৯৫৮ সালে পিতৃবিয়োগের পর চলে আসেন কলকাতায়। কর্ম জীবন শুরু হয় হিন্দুস্তান স্ট্যান্ডার্ডে উপ-সম্পাদক হিসেবে। ১৯৬৫-তে যোগ দেন বিপণন ও বিজ্ঞাপন সংক্রান্ত পেশায়। সেই সুত্রে দীর্ঘকাল যুক্ত ছিলেন ক্লারিয়ন-ম্যাকান এডভারটাইসিং সার্ভিসেস ,আনন্দবাজার  এবং দ্য স্টেটসম্যান-এ।

টিভি ও চলচ্চিত্র 
চলচ্চিত্র, দুরদর্শন ও বেতারে রূপায়িত হয়েছে তাঁর অনেক কাহিনি।

পুরস্কার ও পদক সমূহ 
আনন্দ পুরস্কার (১৯৮৪)
বঙ্কিমচন্দ্র স্মৃতি পুরস্কার (১৯৯০)
সাহিত্য অকাদেমি পুরস্কার (১৯৯৮)
সৈয়দ মুস্তাফা সিরাজ আকাদেমি পুরস্কার (২০১৬)

গ্রন্থ তালিকা 
অচেনা আবেগ
অনুভব
অনুসরণ
অন্তর্ধান
অমৃত হরিণ
একদিন সারাদিন
ঢেউ
যখন বৃষ্টি
সঙ্গ ও প্রসঙ্গ
রজত জয়ন্তী
সংঘাত
সতর্কবার্তা
সিনেমায় যেমন হয়
হঠাৎ একদিন
হিন্দু

আরও দেখুন 
বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র

বহিঃসংযোগ

১৯৩৯-এ জন্ম
বাঙালি লেখক
বাংলা ভাষায় সাহিত্য অকাদেমি পুরস্কার বিজয়ী
বঙ্কিম পুরস্কার বিজয়ী
২০শ শতাব্দীর ভারতীয় কবি
২০শ শতাব্দীর ভারতীয় ঔপন্যাসিক
কলকাতার লেখক
২০১৯-এ মৃত্যু
বাঙালি ঔপন্যাসিক
বাঙালি হিন্দু
২০শ শতাব্দীর বাঙালি কবি
২১শ শতাব্দীর বাঙালি কবি
২০শ শতাব্দীর বাঙালি
২১শ শতাব্দীর বাঙালি
বাঙালি পুরুষ কবি
বাঙালি কবি
কলকাতা বিশ্ববিদ্যালয়ের প্রাক্তন শিক্ষার্থী
আনন্দ পুরস্কার বিজয়ী
ভাগলপুরের ব্যক্তি
ভারতীয় ঔপন্যাসিক
ভারতীয় কবি
ভারতীয় পুরুষ কবি
ভারতীয় পুরুষ ঔপন্যাসিক
ভারতীয় পুরুষ লেখক
ভারতীয় ছোটগল্পকার
ভারতীয় পুরুষ ছোটগল্পকার
ভারতীয় সাংবাদিক
ভারতীয় পুরুষ সাংবাদিক
ভারতীয় প্রাবন্ধিক
ভারতীয় পুরুষ প্রাবন্ধিক
ভারতীয় সংবাদপত্রের সাংবাদিক
ভারতীয় সম্পাদক
ভারতীয় সংবাদপত্র সম্পাদক
২০শ শতাব্দীর ভারতীয় লেখক
২০শ শতাব্দীর ভারতীয় প্রাবন্ধিক
২১শ শতাব্দীর ভারতীয় কবি
২১শ শতাব্দীর ভারতীয় ঔপন্যাসিক
২১শ শতাব্দীর ভারতীয় লেখক
ঢাকা সেনানিবাস

ঢাকা সেনানিবাস বাংলাদেশের ঢাকা শহরে অবস্থিত বাংলাদেশ সেনাবাহিনীর একটি সেনানিবাস। এখানে বাংলাদেশ সেনাবাহিনীর সদর দপ্তর অবস্থিত। এছাড়াও বাংলাদেশ বিমান বাহিনীর সদর দপ্তর এই সেনানিবাসে অবস্থিত। সেনানিবাসটি ঢাকা মহানগরীর উত্তর-পূর্ব প্রান্তে অবস্থিত।

স্থাপনা
 ৬ষ্ঠ বিমান প্রতিরক্ষা গোলন্দাজ ব্রিগেড
 সেনা সদরদপ্তর
 বিমান সদরদপ্তর
 ১৪তম স্বাধীন প্রকৌশলী ব্রিগেড
 ৮৬ তম স্বাধীন সংকেত ব্রিগেড
 সেনা নিরাপত্তা ইউনিট
 বিএএফ ঘাঁটি বঙ্গবন্ধু
 বিএএফ ঘাঁটি বাশার
 বানৌজা হাজী মহসিন
 প্রতিরক্ষা গোয়েন্দা মহাপরিদপ্তর (ডিজিএফআই)-এর সদর দপ্তর
 ডিজিএফআই ঢাকা ডিটেক্টমেন্ট
 ৪৬তম স্বাধীন পদাতিক ব্রিগেড
 লজিস্টিক এরিয়া কমান্ড সদর দপ্তর
 ২৪তম ইঞ্জিনিয়ার কনস্ট্রাকশন ব্রিগেড
 স্বাধীন রাষ্ট্রপতির গার্ড রেজিমেন্ট
 অ্যাডহক আর্মি এভিয়েশন গ্রুপ
 স্টেশন কমান্ড সদর দপ্তর
 সেন্ট্রাল অর্ডানেন্স ডিপো
 সেন্ট্রাল মেকানিক্যাল ট্রান্সপোর্ট ডিপো
 আন্তঃবাহিনী নির্বাচন পর্ষদ (আইএসএসবি)
 আন্তঃবাহিনী জনসংযোগ পরিদপ্তর (আইএসপিআর)
 ঢাকা সেনানিবাস কেন্দ্রীয় মসজিদ
 ঢাকা সেনানিবাস রেলওয়ে স্টেশন

শিক্ষা প্রতিষ্ঠানসমুহ 

 আর্মড ফোর্সেস মেডিকেল কলেজ, ঢাকা
 আদমজী ক্যান্টনমেন্ট পাবলিক স্কুল
 আদমজী ক্যান্টনমেন্ট কলেজ
শহীদ রমিজ উদ্দিন ক্যান্টনমেন্ট কলেজ
শহীদ বীর উত্তম লেঃ আনোয়ার গার্লস কলেজ
বিএএফ শাহীন কলেজ ঢাকা
বিএএফ শাহীন কলেজ কুর্মিটোলা
বাংলাদেশ নৌবাহিনী কলেজ ঢাকা
ঢাকা ক্যান্টনমেন্ট বোর্ড আদর্শ বিদ্যা নিকেতন
ঢাকা ক্যান্টনমেন্ট গার্লস স্কুল ও কলেজ
নির্ঝর ক্যান্টনমেন্ট পাবলিক স্কুল ও কলেজ

তথ্যসূত্র 

ঢাকা
বাংলাদেশের সেনানিবাস
ঢাকা সেনানিবাস
লতফি জাদেহ

লতফি আস্কার জাদেহ (; ৪ ফেব্রুয়ারি, ১৯২১ - ৬ সেপ্টেম্বর, ২০১৭) একজন ইরানী ও আজারবাইজানী বংশোদ্ভূত মার্কিন কম্পিউটার বিজ্ঞানী। তিনি ফাজি লজিক (যুক্তিবিদ্যা) এর ধারণার আদি প্রবক্তা, এবং তাকে কম্পিউটার বিজ্ঞানের এই শাখার জনক বলে গণ্য করা হয়।

জীবনী
জাদেহ'র জন্ম আজারবাইজানের বাকু শহরে। তার পিতা ইরানি সাংবাদিক ও মাতা ছিলেন রুশ ডাক্তার। ত্রিশের দশকে স্তালিনের নিপীড়ণ এড়াতে তার পরিবার ইরানে চলে আসে। তেহরানের স্কুল জীবন শেষ করে জাদেহ তেহরান বিশ্ববিদ্যালয়ে ভর্তি হন, এবং ১৯৪২ সালে সেখান থেকে তড়িৎ প্রকৌশলে স্নাতক ডিগ্রি লাভ করেন। ১৯৪৪ খ্রীস্টাব্দে তিনি মার্কিন যুক্তরাষ্ট্রে উচ্চ শিক্ষার্থে আগমন করেন। তিনি এমআইটি হতে তড়িৎ প্রকৌশলে ১৯৪৬ সালে মাস্টার্স, এবং কলাম্বিয়া বিশ্ববিদ্যালয় হতে তড়িৎ প্রকৌশলে ১৯৪৯ সালে পিএইচডি লাভ করেন। পরের বছর তিনি কলাম্বিয়া বিশ্ববিদ্যালয় এ সহকারী অধ্যাপক হিসেবে যোগদান করেন এবং ১৯৫৭ সালে অধ্যাপক পদে উন্নীত হন। ১৯৫৯ সাল হতে তিনি ইউনিভার্সিটি অফ ক্যালিফোর্নিয়া এট বার্কলের তড়িৎ প্রকৌশল ও কম্পিউটার বিজ্ঞান বিভাগে অধ্যাপনা করে আসছেন।

১৯৬৫ সালে ফাজি যুক্তিবিদ্যার উপরে তার কালজয়ী গবেষণা নিবন্ধ প্রকাশিত হয়। পরবর্তীতে এই বিষয়ে ব্যাপক গবেষণা হয়, ও প্রকৌশলের বিভিন্ন এলাকায় এটি সাফল্যের সাথে প্রয়োগ করা হয়।

পুরস্কার ও সম্মাননা
 আইইইই জেমস এইচ মুলিগান জুনিয়র এডুকেশন মেডেল ১৯৭৩
 আইইইই রিচার্ড ডব্লিউ হ্যামিং মেডেল ১৯৯২
 American Society of Mechanical Engineers Rufus Oldenburger Medal; 1993.[29]
 আইইইই মেডেল অব অনার ১৯৯৫
 রিচার্ড ই বেলম্যান কন্ট্রোল হেরিটেজ অ্যাওয়ার্ড ১৯৯৮
 এসিএম অ্যালেন নেওয়েল অ্যাওয়ার্ড ২০০১
 V. Kaufmann Prize and Gold Medal, International Association for Fuzzy-Set Management and Economy (SIGEF), Barcelona, Spain, Nov. 15, 2004.
 J. Keith Brimacombe IPMM Award in recognition of his development of fuzzy set theory and fuzzy logic, 2005.
 বেঞ্জামিন ফ্রাঙ্কলিন মেডেল ২০০৯

তথ্যসূত্র

১৯২১-এ জন্ম
২০১৭-এ মৃত্যু
ক্যালিফোর্নিয়া বিশ্ববিদ্যালয়, বার্কলির শিক্ষক
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
কলাম্বিয়া বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
মার্কিন যুক্তরাষ্ট্রে ইরানি অভিবাসী
মার্কিন কম্পিউটার বিজ্ঞানী
রুশ ইহুদি বংশোদ্ভূত মার্কিন ব্যক্তি
কৃত্রিম বুদ্ধিমত্তা গবেষক
ইরানি বংশোদ্ভূত আজারবাইজানি ব্যক্তি
অ্যাসোসিয়েশন ফর কম্পিউটিং মেশিনারির সভ্য
আইইইই মেডেল অব অনার বিজয়ী
ইরানি গণিতবিদ
তেহরান বিশ্ববিদ্যালয়ের প্রাক্তন শিক্ষার্থী
ভাই

ভাই বাংলা ভাষার একটি অতি পরিচিত সম্বোধন।

ভাই শব্দের উৎপত্তি সংস্কৃত ভ্রাতৃ শব্দ থেকে। কথায় আছে, ‘ভাই বড় ধন রক্তের বাঁধন।’

সাধারণ সম্বোধন

ভাইয়া 
আদর করে অনেক সময় ভাইকে ভাইয়া ডাকা হয়ে থাকে।

দাদা 
বাঙালি হিন্দুসমাজে জ্যেষ্ঠভ্রাতাকে (বড়োভাই) দাদা সম্বোধন করা হয়। শব্দটি সংস্কৃত দায়াদ শব্দ থেকে আগত এবং হিন্দি দাউ শব্দের অনুরূপ।

আপন বা সহোদর ভাই 
আপন বা সহোদর অর্থাৎ একই মা ও বাবার মিলনজাত সন্তান (আপন ভাই/সহোদর ভাই), আবার একই মায়ের গর্ভজাত ভ্রাতা বা বৈপিত্রেয় ভাই সহোদর ভাই। (ইংরেজি uterine brother অর্থাৎ জরায়ু ভাই) সহোদরের সংজ্ঞা - সং. সহ (সমান) + উদর]। একই উদর বা পেট বা গর্ভ হতে যাদের জন্ম হয় তাদেরকে সহোদর বলা হয়।

সৎ ভাই 
সৎমার (বিমাতা) সন্তান হল বৈমাত্রেয় ভ্রাতা বা সৎ ভাই।

আত্মীয় ভাইয়ের নমুনা 
কাজিন (cousin) অর্থাৎ মা বা বাবার ভাই বা বোনের ছেলে বোঝাতেও 'ভাই' শব্দটি ব্যবহার করা হয়। নিম্নোক্ত সম্বোধনগুলো প্রচলিত -

মামাতো ভাই 
মায়ের ভাই অর্থাত মামার ছেলেকে মামাতো ভাই বলা হয়।

খালাতো বা মাসতুতো ভাই 
মায়ের বোন অর্থাত খালার ছেলেকে খালাতো ভাই বলা হয়। পশ্চিমবঙ্গে ব্যবহার করা হয় মাসতুতো ভাই বা দাদা।

চাচাতো/খুড়তুতো এবং জাঠতুতো ভাই 
বাবার ভাই অর্থাৎ চাচা/কাকার ছেলেকে চাচাতো ভাই বলা হয়। 'কাকাতো ভাই' সম্বোধনটি বহুল প্রচলিত নয়। স্থানভেদে (পশ্চিমবঙ্গে) বলা হয় খুড়তুতো ভাই বা দাদা যখন সেই ভাই এর বাবা নিজের বাবার ছোট ভাই (কাকা/খুড়ো বা খুল্লতাত), এবং জাঠতুতো যখন সেই ভাইএর বাবা নিজের বাবার থেকে বড় (জ্যাঠামশাই বা জ্যেষ্ঠতাত)। একজনের দিক থেকে খুড়তুতো সম্পর্ক হলে উল্টো দিকের সম্পর্ক হবে জাঠতুতো।

ফুফাতো বা পিসতুতো ভাই 
বাবার বোন অর্থাৎ ফুফু/পিসির ছেলেকে ফুফাতো ভাই বলা হয়। স্থানভেদে (পশ্চিমবঙ্গে ) বলা হয় পিসতুতো ভাই বা দাদা। একজন আরেকজনের পিসতুত ভাই (বা বোন) হলে তার উলটো সম্পর্ক হবে মামাতো ভাই (বা বোন)।

অনাত্মীয় ভাই

গুরুভাই বা সতীর্থ 

গুরুভাই বলতে বোঝায় "একই গুরুর শিষ্য সম্পর্কে ভাই।" সতীর্থ শব্দের অর্থ, "সমকালে এক অধ্যাপকের ছাত্র; সহাধ্যায়ী; একপাঠী।"

একই সঙ্ঘের সদস্য 
ভ্রাতৃত্ব মানব সম্পর্কের নৈকট্যের পরিচায়ক। তাই ঘনিষ্ঠতা প্রকাশের জন্যে ভাই সম্বোধন নানা ভাবে ব্যবহার হয়। ধর্মীয় বা সামাজিক সঙ্ঘবদ্ধতার নজির হিসাবে সঙ্ঘের অন্যান্য পুরুষ সদস্যকে ভাই (ব্রাদার) বলার রীতি পৃথিবীতে সার্বজনীন।

"দাদা" সম্বোধন 
পশ্চিমবঙ্গে অপরিচিত অথবা পরিচিত প্রায়সমবয়স্ক অনাত্মীয় ব্যক্তিকে সম্মান প্রদর্শনের জন্য "দাদা" সম্বোধন করা হয়ে থাকে। সংক্ষেপে, ব্যক্তিনামের পরে সম্মান প্রদর্শনার্থে "দা" শব্দটি যুক্ত করা হয়।

পাদটীকা 

পরিবার
আত্মীয়তা ও বংশোদ্ভব
পুরুষ পরিভাষা
ভাই
ওরাসকম টেলিকম হোল্ডিং

ওরাসকম টেলিকম হোল্ডিং ১৯৯৮ সালে মিশরে প্রতিষ্ঠিত একটি টেলিযোগাযোগ কোম্পানী। এটি মিশরের প্রথম বহুজাতিক কোম্পানি এবং ওরাসকম গ্রুপের একটি অংশ।

ওরাসকম টেলিকম বর্তমানে মধ্যপ্রাচ্য, দক্ষিণ এশিয়া ও আফ্রিকার বিভিন্ন দেশে টেলিযোগাযোগ শিল্পে বিনিয়োগ করছে। সেপ্টেম্বর ২০০৫ শেষে তাদের মোট গ্রাহক সংখ্যা ছিল ২৫ মিলিয়নের বেশি। বর্তমানে ওরাসকম পরিচালিত প্রতিস্থান গুলো হল: আলজেরিয়াতে Djezzy GSM, মিশরে MobiNil, পাকিস্তানে Mobilink, ইরাকে IraQna, বাংলাদেশে Banglalink, তিউনিসিয়াতে Tunisiana এবং জিম্বাবুয়েতে Telecel Zimbabwe। এছাড়া ইতালিয় মোবাইল কম্পানি WIND এবং Hutchison International এ ওরাসকম টেলিকমের শেয়ার রয়েছে।

বহিঃসংযোগ 
 ওরাসকম টেলিকমের হোমপেজ
 ওরাসকম টেলিকম সম্পর্কে
 বাংলালিংক  (বাংলাদেশ)

টেলিযোগাযোগ কোম্পানি
আমস্টারডাম ভিত্তিক কোম্পানি
আসুস

আসুসটেক কম্পিউটার ইনকর্পোরেটেড (ASUSTeK Computer Inc.) তাইওয়ানে প্রতিষ্ঠিত একটি কম্পিউটার নির্মাতা প্রতিষ্ঠান। ১৯৯০ সালের ১২ এপ্রিল কোম্পানিটি প্রতিষ্ঠিত হয়। আসুস কম্পিউটারের বিভিন্ন যন্ত্রাংশ ছাড়াও মোবাইল ফোন, ট্যাবলেট, পিডিএ, ল্যাপটপ ইত্যাদি ইলেক্ট্রনিক সামগ্রী তৈরি করে থাকে। প্রতিষ্ঠানটি লন্ডন ও তাইওয়ান শেয়ার বাজারে নিবন্ধিত।

আসুস বিশ্বের সর্বাধিক পরিমাণ মাদারবোর্ড নির্মাতা প্রতিষ্ঠান। এছাড়া আসুস বিভিন্ন বিখ্যাত প্রতিষ্ঠানের জন্য নানা ধরনের যন্ত্রপাতি সরবরাহ করে থাকে। এদের মধ্যে রয়েছে সোনি (প্লে স্টেশন- ২), অ্যাপল (আইপড, ম্যাক বুক), এইচপি, কমপ্যাক, এলিয়েনওয়্যার, ইত্যাদি।

তথ্যসূত্র 

 আসুসের অফিশিয়াল ওয়েবসাইট

 আসুসের অফিশিয়াল ফেসবুক পৃষ্ঠা

তাইওয়ানী ব্যবসা প্রতিষ্ঠান
তাইওয়ানের ইলেকট্রনিক্স কোম্পানি
তাইওয়ানী মার্কা
তাইওয়ান স্টক এক্সচেঞ্জের তালিকাভুক্ত কোম্পানি
কম্পিউটার পেরিফেরাল কোম্পানি
কম্পিউটিং ইনপুট ডিভাইস
প্রদর্শন প্রযুক্তি কোম্পানি
গ্রাফিক্স হার্ডওয়্যার কোম্পানি
মোবাইল ফোন প্রস্তুতকারক
নেটবুক নির্মাতা
ডেটা সেন্টার
১৯৮৯-এ প্রতিষ্ঠিত ইলেকট্রনিক্স কোম্পানি
১৯৮৯-এ প্রতিষ্ঠিত প্রযুক্তি কোম্পানি